techiaith/cofnodycynulliad_en-cy huggingface dataset:
English: In spite of the bleak facts that Vikki Howells has presented there, she's also presented, towards the end of her speech, a very optimistic and forward-thinking set of tools to help us with the route out of this. Poverty is a gross injustice and we recognise it as a gross injustice, and we can be therefore justifiably angry about what poverty does to our communities. Therefore, we should welcome the fact that Vikki Howells has identified these ideas that can help us alleviate these issues and, as she said, slay the beast. And indeed, on these benches, across these Labour benches, we've been holding discussions on those things and feeding into Welsh Government what can be done. She's mentioned Better Jobs Closer to Home - not just about work, but about the quality of work; the foundational economy; connecting the northern Valleys; and quality housing. If we can achieve these things through the economic strategy and the work of the Cabinet Secretary, then we can build on the work that the previous UK Labour Government did in alleviating poverty.
Welsh: Er gwaethaf y ffeithiau llwm y mae Vikki Howells wedi'u cyflwyno yno, tuag at ddiwedd ei haraith hefyd, fe gyflwynodd set optimistaidd a blaengar iawn o ddulliau i'n helpu gyda'r llwybr allan o hyn. Mae tlodi yn anghyfiawnder enfawr ac rydym yn ei gydnabod fel anghyfiawnder enfawr, ac mae'n iawn felly i ni fod yn ddig ynglŷn â'r hyn y mae tlodi yn ei wneud i'n cymunedau. Felly, dylem groesawu'r ffaith fod Vikki Howells wedi nodi'r syniadau a all ein helpu i liniaru'r problemau hyn a lladd yr anghenfil, fel y dywedodd. Ac yn wir, ar y meinciau hyn, ar draws y meinciau Llafur hyn, rydym wedi bod yn cynnal trafodaethau ar y pethau hynny a bwydo i mewn i'r hyn y gall Llywodraeth Cymru ei wneud. Mae hi wedi crybwyll Swyddi Gwell, yn Nes Adref - nid yn unig ynglŷn â gwaith, ond ynglŷn ag ansawdd gwaith; yr economi sylfaenol; cysylltu'r Cymoedd gogleddol; a thai o ansawdd. Os gallwn gyflawni'r pethau hyn drwy'r strategaeth economaidd a gwaith Ysgrifennydd y Cabinet, yna gallwn adeiladu ar y gwaith a wnaeth Llywodraeth Lafur flaenorol y DU ar leihau tlodi.
English: The first item on our agenda this afternoon is questions to the First Minister, and the first question, Janet Finch-Saunders.
Welsh: Yr eitem gyntaf ar ein hagenda ni y prynhawn yma yw cwestiynau i'r Prif Weinidog, a'r cwestiwn cyntaf, Janet Finch-Saunders.
English: Yes. We work closely with Welsh police forces, Natural Resources Wales and local authorities to prevent and tackle rural crime and to help make people feel safer both at home and in public places.
Welsh: Gwnaf. Rydym ni'n gweithio'n agos gyda heddluoedd Cymru, Cyfoeth Naturiol Cymru ac awdurdodau lleol i atal a mynd i'r afael â throseddau gwledig ac i helpu i wneud pobl deimlo'n fwy diogel yn eu cartrefi ac mewn mannau cyhoeddus.
English: Thank you, First Minister. Rural crime, of course, costs the rural economy over £2 million each year. In north Wales, we have a very hard-working rural crime team, working with other agencies, but they estimate that 75 per cent of their workload is related to livestock crime. In three years, 2,000 sheep have been killed in 400 separate dog attacks. They tackle vehicle theft, rural business theft, as well as badger baiting and animal abuse. Will you endorse with me here today and support the excellent work carried out by the north Wales rural crime team and pledge your support, and any additional resources that might be available, for their sterling work going forward?
Welsh: Diolch, Prif Weinidog. Mae troseddau gwledig, wrth gwrs, yn costio dros £2 filiwn bob blwyddyn i'r economi wledig. Yn y gogledd, mae gennym ni dîm troseddau gwledig sy'n gweithio'n galed iawn, gan weithio gydag asiantaethau eraill, ond maen nhw'n amcangyfrif bod 75 y cant o'u llwyth gwaith yn gysylltiedig â throseddau da byw. Mewn tair blynedd, mae 2,000 o ddefaid wedi cael eu lladd mewn 400 o ymosodiadau ar wahân gan gŵn. Maen nhw'n mynd i'r afael â dwyn cerbydau, dwyn oddi wrth fusnesau gwledig, yn ogystal ag ymosod â chŵn ar foch daear a cham-drin anifeiliaid. A wnewch chi gymeradwyo gyda mi yma heddiw a chefnogi'r gwaith rhagorol a wnaed gan dîm troseddau cefn gwlad gogledd Cymru ac addo eich cefnogaeth, ac unrhyw adnoddau ychwanegol a allai fod ar gael, ar gyfer eu gwaith rhagorol yn y dyfodol?
English: Bearing in mind that policing is not devolved and, therefore, funding largely comes from the Home Office, but I can say that, of course, we support the team. The Cabinet Secretary met with the team on 15 June and received an update on the scale of the issues, the response that they had put in place, and also the work ongoing to change the law at a UK level.
Welsh: Gan gadw mewn cof nad yw plismona wedi'i ddatganoli ac, felly, a bod y cyllid yn dod o'r Swyddfa Gartref i raddau helaeth, ond gallaf ddweud, wrth gwrs, ein bod ni'n cefnogi'r tîm. Cafodd yr Ysgrifennydd Cabinet gyfarfod gyda'r tîm ar 15 Mehefin a chafodd y wybodaeth ddiweddaraf am raddfa'r problemau, yr ymateb yr oedd wedi ei roi ar waith, yn ogystal â'r gwaith sy'n parhau i newid y gyfraith ar lefel y DU.
English: First Minister, in Islwyn, we face, on the historic Twm Barlwm tump, the scourge of fly-tipping, and it costs Wales nearly £2 million each year in clean-up costs, which ultimately have to be paid by the taxpayer. This rural crime is harmful to human health and spoils the enjoyment of our stunning countryside. Since 2007, Welsh Government has funded Fly-tipping Action Wales, an initiative co-ordinated by National Resources Wales and involving over 50 partners working together to tackle fly-tipping through education. What does the Welsh Government believe are the actions needed to achieve our vision of combatting this menace?
Welsh: Prif Weinidog, yn Islwyn, rydym ni'n wynebu, ar dwmpath hanesyddol Twm Barlwm, pla tipio anghyfreithlon, ac mae'n costio bron i £2 filiwn bob blwyddyn i Gymru mewn costau glanhau, y mae'n rhaid iddynt gael eu talu gan y trethdalwr yn y pen draw. Mae'r drosedd wledig hon yn niweidiol i iechyd pobl ac yn difetha'r mwynhad o'n cefn gwlad godidog. Ers 2007, mae Llywodraeth Cymru wedi ariannu Taclo Tipio Cymru, menter a gydgysylltir gan Gyfoeth Naturiol Cymru ac sy'n cynnwys dros 50 o bartneriaid yn gweithio gyda'i gilydd i fynd i'r afael â thipio anghyfreithlon drwy addysg. Beth mae Llywodraeth Cymru yn credu yw'r camau gweithredu sydd eu hangen i gyflawni ein gweledigaeth o frwydro yn erbyn y bygythiad hwn?
English: Firstly, a change of attitude and culture, so that some people - those who do fly-tip - realise how anti-social it is. Secondly, of course, enforcement and working with Natural Resources Wales and local authorities, and the public, indeed, to make sure that happens. And, thirdly, through enforcement of penalties. For example, we know that we've looked at introducing fixed penalty notices for small-scale fly-tipping incidents. That provides local authorities with a more efficient and proportionate response to low-level, high-volume offences, but, of course, for those who are more serious and more serial offenders, then, of course, they can be prosecuted within the law. But this does depend on intelligence coming from the public in order to provide the evidence in the first place.
Welsh: Yn gyntaf, newid agwedd a diwylliant, fel bod rhai pobl - y rhai sydd yn tipio'n anghyfreithlon - yn sylweddoli pa mor wrthgymdeithasol yw hynny. Yn ail, wrth gwrs, gorfodi a gweithio gyda Chyfoeth Naturiol Cymru ac awdurdodau lleol, a'r cyhoedd, yn wir, i wneud yn siŵr bod hynny'n digwydd. Ac, yn drydydd, trwy orfodi cosbau. Er enghraifft, rydym ni'n gwybod ein bod ni wedi edrych ar gyflwyno hysbysiadau cosb benodedig am achosion o dipio anghyfreithlon ar raddfa fach. Mae hynny'n cynnig ymateb mwy effeithlon a chymesur i awdurdodau lleol i droseddau lefel isel, nifer uchel, ond, wrth gwrs, ar gyfer y rheini sy'n fwy difrifol ac yn droseddwyr mwy mynych, yna, wrth gwrs, gellir eu herlyn o fewn y gyfraith. Ond mae hyn yn dibynnu ar gudd-wybodaeth yn dod oddi wrth y cyhoedd er mwyn darparu'r dystiolaeth yn y lle cyntaf.
English: This week, Dyfed-Powys Police and Aberystwyth University are carrying out a study of rural crime to try to gather evidence, because we believe that rural crime costs more than some of the figures quoted to date. Would you join with me in encouraging farmers to contribute to that study, and in congratulating Dyfed-Powys Police on using sheep DNA for the first time ever to ensure that someone will face prosecution and be found guilty of sheep rustling? This is an exciting development in the area of rural crime.
Welsh: Yn ystod yr wythnos yma, mae Heddlu Dyfed-Powys a Phrifysgol Aberystwyth yn cynnal astudiaeth mewn i droseddu gwledig i drio casglu tystiolaeth, gan ein bod ni'n tybio, a dweud y gwir, fod troseddu gwledig yn costio mwy na rhai o'r ffigurau sydd wedi cael eu defnyddio hyd yma. A fyddech chi'n ymuno gyda fi i annog ffermwyr i gyfrannu at yr astudiaeth yna, a, hefyd, i longyfarch Heddlu Dyfed-Powys am ddefnyddio DNA defaid am y tro cyntaf erioed, i sicrhau bod rhywun yn mynd i gael ei erlyn a chael ei ganfod yn euog o ladrata defaid? Mae hwn yn ddatblygiad cyffrous, rwy'n meddwl, ym maes troseddu gwledig.
English: Yes, of course I will. It's vital that we can secure more evidence so that people can be prosecuted. Of course, the police and every authority are dependent on the information that they receive from farmers and others living in rural areas so that they can augment that evidence.
Welsh: Gwnaf, wrth gwrs. Mae'n hollbwysig ein bod ni'n gallu sicrhau mwy o dystiolaeth er mwyn sicrhau bod pobl yn gallu cael eu herlyn. Ond, wrth gwrs, mae'r heddlu a phob awdurdod yn dibynnu ar y wybodaeth y maen nhw'n ei chael wrth ffermwyr, a rhai eraill sydd yn byw yng nghefn gwlad, er mwyn sicrhau eu bod nhw'n gallu cynyddu'r dystiolaeth hynny.
English: There are a number of first-class sport facilities in north Wales, which serve both elite and community sport. Sport Wales, our key delivery agent, are working with partners to ensure there is appropriate provision across Wales.
Welsh: Mae yna nifer o gyfleusterau chwaraeon o'r radd flaenaf yn y gogledd, ar gyfer chwaraeon elît yn ogystal â chwaraeon cymunedol. Mae Chwaraeon Cymru, ein hasiant cyflenwi allweddol, yn gweithio gyda phartneriaid i sicrhau bod darpariaeth briodol ym mhob rhan o Gymru.
English: Thank you for that response. It was interesting to note that your Cabinet Secretary for the economy was very eager to see the development of a convention centre in Cardiff recently, although we have the Millennium Stadium, Cardiff City Stadium and the Motorpoint Arena. We have the Millennium Centre, we have a convention centre in Newport just down the road, and we have the Liberty Stadium in Swansea. There's a similar development in the pipeline in Swansea, and good luck to them. I wouldn't begrudge that at all, but there is a question about Government investment in proposals in north Wales, and north-east Wales particularly. The Racecourse, for example, is eager to develop itself as an international sports facility. It's also eager to hold events - Olly Murs was there over the weekend with many thousands in attendance. But the feeling is that the investment isn't forthcoming. So, the question, First Minister, to all intents and purposes, is: when will we see your Government being as proactive and eager to encourage that kind of development in somewhere like the Racecourse?
Welsh: Diolch i chi am eich ateb. Roedd hi'n ddiddorol nodi bod eich Ysgrifennydd economi chi wedi bod yn awyddus iawn i weld datblygu canolfan confensiwn digwyddiadau pellach yng Nghaerdydd yn ddiweddar, er bod gyda ni Stadiwm y Mileniwm, Stadiwm Dinas Caerdydd a'r Motorpoint Arena. Mae gyda ni Ganolfan y Mileniwm, mae gyda ni ganolfan gonfensiwn yng Nghasnewydd jest lawr y ffordd, ac mae Stadiwm Liberty yn Abertawe. Mae yna ganolfan gonfensiwn debyg ar y ffordd yn Abertawe, mae'n debyg, a phob lwc iddyn nhw. Nid wyf i'n dannod hynny am eiliad, ond mae yna gwestiwn yn cael ei gofyn ynglŷn â beth am fuddsoddi gan y Llywodraeth mewn cynlluniau yng ngogledd Cymru, ac yng ngogledd-ddwyrain Cymru yn benodol. Mae'r Cae Ras, wrth gwrs, yn awyddus i ddatblygu'i hun fel canolfan chwaraeon ryngwladol. Mae'n awyddus hefyd i gynnal digwyddiadau - roedd Olly Murs yna dros y penwythnos, a miloedd lawer yna. Ond y teimlad yw nad yw'r buddsoddiad yn dod. Felly, y cwestiwn, Brif Weinidog, i bob pwrpas, yw: pryd y gwelwn ni eich Llywodraeth chi yr un mor 'proactive', yr un mor rhagweithiol ac awyddus i annog y math yna o ddatblygiad yn rhywle fel y Cae Ras?
English: Well, you listed some places there that are not supported by the Government, namely the arena in Cardiff and the arena in Swansea. You raised the question about the Racecourse. We wish to ensure that that is developed, ultimately, but it's very important that the Racecourse itself puts projects forward so that we can look at how we could provide support. We, of course, can't establish our own projects without collaborating with those people already in the town and the vicinity. I know that the supporters trust from Wrexham Football Club have submitted a report to Welsh Government officials in order to progress this process, and we are very eager to collaborate with them.
Welsh: Wel, rydym ni'n sôn am rai pethau fanna sydd ddim yn cael eu cefnogi gan y Llywodraeth, sef yr arena yng Nghaerdydd a'r arena yn Abertawe. Ond, mae'n codi'r pwynt ynglŷn â'r Cae Ras. Rydym ni'n moyn sicrhau bod y Cae Ras yn datblygu yn y pen draw. Mae'n hollbwysig, wrth gwrs, fod cynlluniau yn dod o'r Cae Ras ei hunan, er mwyn inni allu gweld ym mha ffordd y gallwn ni gefnogi hynny. Allwn ni ddim, wrth gwrs, sefydlu ein cynlluniau ein hunain heb weithio gyda'r rheini sydd yn y dref a'r ardal eang. Rwy'n gwybod bod ymddiriedolaeth cefnogwyr Clwb Pêl-droed Wrecsam wedi rhoi adroddiad i swyddogion Llywodraeth Cymru er mwyn symud y broses hon ymlaen, ac rydym ni'n awyddus i weithio gyda nhw.
English: One of the premier sports facilities in north Wales, of course, is Parc Eirias in my own constituency, the home of Rygbi Gogledd Cymru. And I've been very pleased, actually, to see the Welsh Government's investment in that site over the years. But would you agree with me that, if we're to have great sports facilities, we've also got to make sure that we've got the transport infrastructure to get people in and out of those facilities? One of the problems we have, of course, in north Wales, is that A55 corridor, and the congestion that occurs in it from time to time. And I wonder what action you're going to take to make sure that those sporting venues have adequate transport infrastructure around them.
Welsh: Un o gyfleusterau chwaraeon gorau'r gogledd, wrth gwrs, yw Parc Eirias yn fy etholaeth i, cartref Rygbi Gogledd Cymru. Ac rwyf i wedi bod yn falch iawn, mewn gwirionedd, o weld buddsoddiad Llywodraeth Cymru yn y safle hwnnw dros y blynyddoedd. Ond a fyddech chi'n cytuno â mi, os ydym ni'n mynd i gael cyfleusterau chwaraeon gwych, bod yn rhaid i ni hefyd wneud yn siŵr bod gennym ni'r seilwaith trafnidiaeth i gael pobl i mewn ac allan o'r cyfleusterau hynny? Un o'r problemau sydd gennym ni, wrth gwrs, yn y gogledd, yw'r coridor A55 yna, a'r tagfeydd sy'n digwydd arno o bryd i'w gilydd. Ac rwy'n meddwl tybed pa gamau yr ydych chi'n mynd i'w cymryd i wneud yn siŵr bod gan y lleoliadau chwaraeon hynny seilwaith trafnidiaeth digonol o'u cwmpas.
English: Well, how topical the question is from the Member, because I see that money has been made available for specific projects to the Northern Ireland Executive, and Wales has not been treated in the same way. We'd be more than delighted to take forward more measures on the A55 to reduce congestion if only we were in a position where we had DUP Members who could be bought by the Conservative Government.
Welsh: Wel, cwestiwn amserol iawn gan yr Aelod, gan fy mod i'n gweld bod yr arian hwnnw wedi cael ei roi ar gael ar gyfer prosiectau penodol i Weithrediaeth Gogledd Iwerddon, ac nid yw Cymru wedi cael ei thrin yn yr un modd. Byddem yn fwy na balch o fwrw ymlaen gyda mwy o fesurau ar yr A55 i leihau tagfeydd pe byddem ni ond yn y sefyllfa lle'r oedd gennym ni Aelodau DUP y gellid eu prynu gan y Llywodraeth Geidwadol.
English: Thank you, Presiding Officer. First Minister, this morning, the Cabinet took the decision to not proceed with the funding package for the Circuit of Wales - and I appreciate that the Minister will be making a statement later on this afternoon. Yesterday, the most senior civil servant in the department gave evidence to the Public Accounts Committee, where he talked of this project having a very high impact project in the status that it was held in the department, and he also said it did deliver value for money - and these are his words I'm quoting to you - and it was a project that was ready, subject to finance, to be delivered. Now, the Cabinet Secretary, with his statement this morning, says that, actually, the claims around the project were significantly overstated, and he says, historically there was little evidence, on an international scale, of any track on its own acting as a catalyst for further local employment. Those two statements - from the senior civil servant, and from the Cabinet Secretary - are completely opposed to each other in the views that they are trying to create. Who's right and who's wrong when it comes to this project?
Welsh: Diolch, Llywydd. Prif Weinidog, y bore yma, gwnaeth y Cabinet y penderfyniad i beidio â bwrw ymlaen â'r pecyn cyllid ar gyfer Cylchffordd Cymru - ac rwy'n sylweddoli y bydd y Gweinidog yn gwneud datganiad yn ddiweddarach y prynhawn yma. Ddoe, rhoddodd y gwas sifil uchaf yn yr adran dystiolaeth i'r Pwyllgor Cyfrifon Cyhoeddus, pryd y dywedodd bod gan y prosiect hwn effaith fawr iawn yn y statws a neilltuwyd iddo yn yr adran, a dywedodd hefyd ei fod yn cynnig gwerth am arian - a'i eiriau ef yw'r rhain yr wyf yn eu dyfynnu i chi - ac roedd yn brosiect a oedd yn barod, yn amodol ar gyllid, i gael ei ddarparu. Nawr, mae Ysgrifennydd y Cabinet, drwy ei ddatganiad y bore yma, yn dweud, mewn gwirionedd, bod yr honiadau ynghylch y prosiect wedi eu gorbwysleisio'n sylweddol, ac yn hanesyddol meddai, prin oedd y dystiolaeth, ar raddfa ryngwladol, bod unrhyw drac ar ei ben ei hun yn gweithredu fel catalydd ar gyfer cyflogaeth leol ychwanegol. Mae'r ddau ddatganiad hynny - gan yr uwch was sifil, a chan Ysgrifennydd y Cabinet - yn gwrthddweud ei gilydd yn llwyr o ran y safbwyntiau y maen nhw'n ceisio eu cyfleu. Pwy sy'n iawn a phwy sy'n anghywir o ran y prosiect hwn?
English: No, they're not, because phase 2 of the project is a technology park. That is something that we will proceed with as a Government. That is the project that will deliver the vast majority of the jobs. Unfortunately, the conditions that we laid down, as far as the circuit itself was concerned, could not be fulfilled by the company concerned. We wanted to make sure they had sufficient time to look to fulfil those conditions, but, unfortunately, that proved not to be the case.
Welsh: Na, dydyn nhw ddim, oherwydd bod cam 2 y prosiect yn cyflwyno parc technoleg. Mae hynny'n rhywbeth y byddwn ni'n bwrw ymlaen ag ef fel Llywodraeth. Dyna'r prosiect a fydd yn darparu'r mwyafrif llethol o'r swyddi. Yn anffodus, ni allai'r amodau i ni eu cyflwyno, cyn belled ag yr oedd y gylchffordd ei hun yn y cwestiwn, gael eu bodloni gan y cwmni dan sylw. Roeddem ni eisiau gwneud yn siŵr bod ganddyn nhw ddigon o amser i geisio bodloni'r amodau hynny, ond, yn anffodus, ni ddigwyddodd hynny.
English: I'm afraid that's not what the statement that came forward from the Cabinet Secretary this morning indicated. As I said, in his written statement, he says that there is little evidence of a project like this delivering, on the numbers that have been talked about. In fact, it actually talks of only 100 whole-time equivalent jobs being delivered, on the circuit - I take that, and there is a park alongside it. But, actually, the permanent secretary, in that department, said yesterday that it was a project ready to be delivered, he had confidence and, again, reiterating his words, it was a very high impact project. So, obviously, he had confidence in the project. Your Government, at the eleventh hour, withdrew its support for this project. You've offered a fig leaf, by saying that you're going to reinvigorate the enterprise zone in Ebbw Vale, which has, to date, delivered very little investment to the area. I go back to the point: how can there be two wide-ranging statements, one from the Cabinet Secretary, one from the most senior civil servant, that are so opposed in the views of this project? I think the public deserve a greater understanding of why it has taken five years to get to this point.
Welsh: Mae gen i ofn nad dyna oedd y datganiad a wnaed gan Ysgrifennydd y Cabinet y bore yma yn ei awgrymu. Fel y dywedais, yn ei ddatganiad ysgrifenedig, mae'n dweud mai prin yw'r dystiolaeth o brosiect fel hwn yn cyflawni, ar y niferoedd y soniwyd amdanynt. A dweud y gwir, mae'n sôn am ddarparu dim ond 100 o swyddi cyfwerth ag amser llawn mewn gwirionedd, ar y gylchffordd - rwy'n derbyn hynny, a cheir parc wrth ei hochr. Ond, mewn gwirionedd, dywedodd yr ysgrifennydd parhaol, yn yr adran honno, ddoe, ei fod yn brosiect a oedd yn barod i gael ei gyflwyno, roedd ganddo ffydd ac, unwaith eto, gan ailadrodd ei eiriau, roedd yn brosiect ag iddo effaith fawr iawn. Felly, yn amlwg, roedd ganddo ffydd yn y prosiect. Tynnodd eich Llywodraeth, ar yr unfed awr ar ddeg, ei chefnogaeth i'r prosiect hwn yn ôl. Rydych chi wedi ceisio lleihau'r ergyd, trwy ddweud eich bod chi'n mynd i adfywio'r ardal fenter yng Nglynebwy, sydd wedi darparu ychydig iawn o fuddsoddiad i'r ardal, hyd yn hyn. Rwy'n mynd yn ôl at y pwynt: sut ellir cael dau ddatganiad eang, un gan Ysgrifennydd y Cabinet, un gan y gwas sifil uchaf, sydd mor groes i'w gilydd o ran eu safbwynt ar y prosiect hwn? Rwy'n credu bod y cyhoedd yn haeddu gwell dealltwriaeth o pam mae wedi cymryd pum mlynedd i gyrraedd y pwynt hwn.
English: I think he answered his own question by saying, 'subject to finance', and that is the issue here. We wanted to offer the circuit every opportunity to meet the conditions that we had stipulated. They weren't able to meet those conditions, and so, as a result of that, the financial situation was not right for us to be able to support this scheme for the circuit. What we can, however, do is to deliver the vast majority of the jobs by delivering the technology park. We've spoken to potential investors. We've spoken to those in the industry. They are interested. They want to work with us on the technology park. So, yes, there are jobs to the tune of four figures that can be delivered as that technology park is taken forward. It's not dependent on there actually being, physically, a race track there.
Welsh: Rwy'n credu ei fod wedi ateb ei gwestiwn ei hun trwy ddweud, 'yn amodol ar gyllid', a dyna'r broblem yma. Roeddem ni eisiau cynnig pob cyfle i'r gylchffordd fodloni'r amodau yr oeddem ni wedi eu nodi. Nid oedden nhw'n gallu bodloni'r amodau hynny, ac felly, o ganlyniad i hynny, nid oedd y sefyllfa ariannol yn iawn i ni allu cefnogi'r cynllun hwn ar gyfer y gylchffordd. Yr hyn y gallwn ni ei wneud, fodd bynnag, yw darparu'r mwyafrif llethol o'r swyddi trwy ddarparu'r parc technoleg. Rydym ni wedi siarad â darpar fuddsoddwyr. Rydym ni wedi siarad â'r rheini yn y diwydiant. Mae ganddyn nhw ddiddordeb. Maen nhw eisiau gweithio gyda ni ar y parc technoleg. Felly, oes, mae swyddi a fydd yn dod i bedwar ffigur y gellir eu darparu wrth i'r parc technoleg hwnnw gael ei ddatblygu. Nid yw'n ddibynnol ar gael trac rasio ffisegol yno.
English: Well, you will not be delivering the vast majority of the jobs, as proposed in the original concept, because there were 6,000 jobs proposed around this project -
Welsh: Wel, ni fyddwch chi'n darparu'r mwyafrif llethol o swyddi, fel y cynigir yn y cysyniad gwreiddiol, gan fod 6,000 o swyddi arfaethedig yn gysylltiedig â'r prosiect hwn -
English: In the park.
Welsh: Yn y parc.